CELEX: 32019D1317
Language: sk
Date: 2019-07-18 00:00:00
Title: Rozhodnutie Rady (EÚ) 2019/1317 z 18. júla 2019 o pozícii, ktorá sa má v mene Európskej únie prijať v Spoločnom výbore zriadenom Dohodou medzi Európskou úniou a Japonskom o hospodárskom partnerstve, pokiaľ ide o zostavenie zoznamu rozhodcov

5.8.2019   
               
               
                  SK
               
               
                  Úradný vestník Európskej únie
               
               
                  L 205/12
               
            
         ROZHODNUTIE RADY (EÚ) 2019/1317
         z 18. júla 2019
         o pozícii, ktorá sa má v mene Európskej únie prijať v Spoločnom výbore zriadenom Dohodou medzi Európskou úniou a Japonskom o hospodárskom partnerstve, pokiaľ ide o zostavenie zoznamu rozhodcov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Únia 20. decembra 2018 uzavrela Dohodu medzi Európskou úniou a Japonskom o hospodárskom partnerstve (1) (ďalej len „dohoda“) na základe rozhodnutia Rady (EÚ) 2018/1907 (2) a uvedená dohoda nadobudla platnosť 1. februára 2019. Podľa článku 22.1 ods. 4 dohody má Spoločný výbor zabezpečiť riadne a účinné fungovanie dohody.
                  
               
                     (2)
                  
                  
                     V článku 21.9 ods. 1 dohody sa stanovuje, že Spoločný výbor na svojom prvom zasadnutí zostaví zoznam aspoň deviatich osôb, ktoré sú ochotné a schopné zastávať funkciu rozhodcov. Podľa článku 22.2 ods. 3 dohody sa rozhodnutia Spoločného výboru môžu prijímať aj písomne.
                  
               
                     (3)
                  
                  
                     Je vhodné stanoviť pozíciu, ktorá sa má v mene Únie prijať v Spoločnom výbore, keďže rozhodnutie o zostavení zoznamu rozhodcov bude pre Úniu záväzné.
                  
               
                     (4)
                  
                  
                     Pozícia Únie v Spoločnom výbore by preto mala byť založená na pripojenom návrhu rozhodnutia,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať v Spoločnom výbore zriadenom Dohodou medzi Európskou úniou a Japonskom o hospodárskom partnerstve, pokiaľ ide o zostavenie zoznamu rozhodcov, je založená na návrhu rozhodnutia Spoločného výboru pripojenom k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 18. júla 2019
            
               
                  Za Radu
               
               
                  predsedníčka
               
               T. TUPPURAINEN
            
         
         
            (1)  Ú. v. EÚ L 330, 27.12.2018, s. 3.
         
            (2)  Rozhodnutie Rady (EÚ) 2018/1907 z 20. decembra 2018 o uzavretí Dohody medzi Európskou úniou a Japonskom o hospodárskom partnerstve (Ú. v. EÚ L 330, 27.12.2018, s. 1).
      
      
         
            NÁVRH
            ROZHODNUTIE SPOLOČNÉHO VÝBORU PODĽA DOHODY MEDZI EURÓPSKOU ÚNIOU A JAPONSKOM O HOSPODÁRSKOM PARTNERSTVE č. …/2019
            z …
            o zostavení zoznamu osôb, ktoré sú ochotné a schopné zastávať funkciu rozhodcov
            SPOLOČNÝ VÝBOR,
            so zreteľom na Dohodu medzi Európskou úniou a Japonskom o hospodárskom partnerstve podpísanú v Tokiu 17. júla 2018, a najmä na jej článok 21.9 ods. 1 a článok 22.2 ods. 3,
            PRIJAL TOTO ROZHODNUTIE:
            
               Článok 1
               Zoznam osôb, ktoré sú ochotné a schopné zastávať funkciu rozhodcov, je stanovený v prílohe.
            
            
               Článok 2
               Toto rozhodnutie nadobúda účinnosť dňom jeho prijatia.
            
            
               V …
               
                  
                     Za Spoločný výbor
                  
                  
                     minister zahraničných vecí Japonska
                  
                  
                     zástupca EÚ
                  
               
            
         
         
            
               PRÍLOHA
               
                  Zoznam rozhodcov podľa článku 21.9 ods. 1 dohody
               
               Rozhodcovia navrhnutí Európskou úniou
               
                           1.
                        
                        
                           Pieter Jan KUIJPER
                        
                     
                           2.
                        
                        
                           Laurence BOISSON DE CHAZOURNES
                        
                     
                           3.
                        
                        
                           Giorgio SACERDOTI
                        
                     
                           4.
                        
                        
                           Hélène RUIZ FABRI
                        
                     Rozhodcovia navrhnutí Japonskom
               
                           1.
                        
                        
                           Akio SHIMIZU
                        
                     
                           2.
                        
                        
                           Ichiro ARAKI
                        
                     
                           3.
                        
                        
                           Shotaro OSHIMA
                        
                     
                           4.
                        
                        
                           Kozo KAWAI
                        
                     
                           5.
                        
                        
                           Hironobu SAKAI
                        
                     Predsedovia
               
                           1.
                        
                        
                           Merit JANOW (USA)
                        
                     
                           2.
                        
                        
                           David UNTERHALTER (Južná Afrika)
                        
                     
                           3.
                        
                        
                           Christian HÄBERLI (Švajčiarsko)
                        
                     
                           4.
                        
                        
                           Armand DE MESTRAL (Kanada)
                        
                     
                           5.
                        
                        
                           William DAVEY (USA)
                        
                     
                           6.
                        
                        
                           Jennifer A. HILLMAN (USA)